b'\n_START_ARTICLE_\nCalifornication (TV-serie)\n_START_SECTION_\nReaksjoner\n_START_PARAGRAPH_\nMottakelsen av Californication har stort sett v\xc3\xa6rt positive, med en rating p\xc3\xa5 70 p\xc3\xa5 Metacritic. Men det har forekommet sterk kritikk fra konservative grupper som er imot seriens meget erotiske innhold. Californication har blitt kritisert av den konservative skribenten Andrew Bolt i den australske avisen the Herald Sun, spesifikt for \xc3\xa5pningsscenen i den f\xc3\xb8rste episoden der en nonne utf\xc3\xb8rer oralsex p\xc3\xa5 Hank Moody. The Australian Christian Lobby sin leder Jim Wallace oppfordret ogs\xc3\xa5 til en boikott av serien, ikke bare p\xc3\xa5 grunn av Network Ten, men ogs\xc3\xa5 overfor alle annons\xc3\xb8rene til serien, p\xc3\xa5 bakgrunn av en scene der Hank og en kvinne (spilt av Paula Marshall) r\xc3\xb8yker marihuana, har sex og til slutt kaster opp._NEWLINE_Serien hadde premiere 8. november 2007 i New Zealand trass i protester fra konservative grupper i landet, blant annet gruppen Family First, som protesterte mot innholdet i serien. Gruppen oppfordret til boikott p\xc3\xa5 alle selskaper som annonserte i forbindelse med serien. P\xc3\xa5trykket fra gruppen s\xc3\xb8rget for at ca. 75% av annons\xc3\xb8rene trakk seg fra den f\xc3\xb8rste episode ble vist, og frem til episode nr 2 en uke senere._NEWLINE_19. november 2007 saks\xc3\xb8kte bandet Red Hot Chili Peppers serien for \xc3\xa5 ha utnyttet bandets sitt album fra 1999 \xc2\xabCalifornication\xc2\xbb med samme navn. De hevder at uttrykket \xc2\xabCalifornication\xc2\xbb er \xc2\xabinherently distinctive, famous and ... is widely recognized\xc2\xbb som assosiert til bandet._NEWLINE_13. desember 2007 ble hovedrolleinnehaver David Duchovny nominert til Golden Globes.'